**Referat frå soknerådsmøte for Helgheim sokn**

**Tid:** Tysdag 3. mars 2020, klokka 20.00 (etter fellesmøte)

**Stad:** Skei misjonshus

**Til stades:** Astrid Aardalsbakke Feldt, Erna Dvergsdal Krøke, Steinar Dvergsdal, Brita Maria Distad, Maria Sture, Silje Sørebø (måtte gå under sak 09/20).

**Forfall:** Svein Årdalsbakke

**Ikkje møtt:** Hildegunn Huus

**Sak 05/20: Godkjenning av innkalling.**

 *Vedtak: Innkallinga vart godkjent utan merknader.*

**Sak 06/20: Godkjenning av referat**
*Vedtak: Referatet vart godkjent utan merknader.*

**Sak 07/20: Godkjenning av rekneskap for 2018 og 2019**

Sjå vedlegg

 *Vedtak 1: Rekneskapen for 2018 vart godkjend utan merknader.*

 *Vedtak 2: Rekneskapen for 2019 vart godkjend utan merknader.*

**Sak 08/20: Årsmelding 2019**

Sjå vedlegg

 *Vedtak: Årsmeldinga for 2019 vart godkjend med dei merknadene som ligg føre i referatet frå felles soknerådsmøte 3. mars 2020.*

**Sak 09/20: Gåve til Helgheim kyrkje. Kyrkjetekstilar – utsmykking**

Steinar sa seg ugild i saka og var ikkje med på sakshandsaminga.

 Helgheim kyrkje har fått gåve til utsmykking av kyrkjeskipet. Soknerådet har fått presentert skisser til voven utsmykking i Helgheim kyrkje, og skisser til vovne antependium og frontalar til lesepult og preikestol i fire liturgiske fargar. Solrunn Dvergsdal frå Jølster Design AS la fram skissene for soknerådet.

 *Vedtak 1: Soknerådet ynskjer å ha den vovne utsmykkinga som vi har fått lagt fram, i skipet på Helgheim kyrkje. Framlegget skal sendast til godkjenning hjå Bispedømerådet.*

 *Vedtak 2: Vi utset vurdering av skisse til antependium og frontalar til lesepult og preikestol til neste møte.*

Møtet slutta 21.40

Maria Sture

møteskrivar